alibayram/wikipedia-40-langs huggingface dataset:
Topografi

Topografi er dannet ud fra to græske ord: topos = "Sted" og graphein = "beskrive": stedbeskrivelse. Topografien beskæftiger sig også med beskrivelse og opmåling af områder og landskaber, som udføres af landmålere. Resultatet af deres arbejde udmøntes i landkort. Topografi er også litteratur om særlige steder. Fx hjemstavnsforfattere.

Topografi som geografisk udtryk henviser til landskabets form eller de fysiogeografiske kendetegn i landskabet, udtrykt ved højde over havet, hældning og placering i forhold til verdenshjørnerne. I bredere forstand betyder ordet placeringen af naturlige og kunstige landemærker i området, som f.eks. skrænter, vandløb, byer, landsbyer, veje osv. Et tilsvarende ord er terræn.

Topografiske kort er specielle kort, som viser topografien i form af terrænkurver, der angiver de relative højder (koter) over havet. Havhøjden angives som et normtal. I Danmark anvendes DVR90 (Dansk Vertikal Reference 1990).

Forståelsen af landskabets topografi er afgørende af en række årsager. Når man diskuterer miljøkvalitet, landbrug og vandindvinding, giver en indsigt i områdets topografi en forståelse for vandskel, afdræningsforhold, grundvandets strømning og forureningsrisici.

Topografisk forståelse har også betydning for beskyttelse af jordbunden, særligt i landbruget. Konturpløjning er en veletableret metode, som gør det muligt at dyrke skrånende jorder. Her udnytter man de topografiske højdekurver og følger dem med ploven.

Topografi var oprindeligt en militær videnskab, for det er landskabets form, som bestemmer hærstyrkers muligheder for at indtage og forsvare et bestemt område, og landskabet sætter også grænser for, hvordan man kan flytte styrker og materiel ind og ud af et område.

Topografien er vigtig, når man skal forklare vejrets udvikling. To tætliggende områder kan have helt forskelligt vejr, fordi det ene ligger i læ. Det gælder f.eks. Vendsyssel, der ligger i regnlæ af de norske fjelde, og det gælder Kattegatkysterne og –øerne, som ligger i regnlæ af Jyllands bakker.

Tektoniske processer og erosion er de kræfter, der bestemmer et områdes topografi. Landhævningen i den nordlige del af Danmark er f.eks. årsagen til, at kysterne dér har høje klinter, som ligger langt oven for den nuværende strandlinje. Tilsvarende er smeltevand under den seneste istid årsagen til, at Vestjylland er forholdsvist fladt og vasket frit for ler.

Eksterne henvisninger 

 Eiler Nystrøm: "Topografi og Videnskab" (Historisk Tidsskrift, 10. række, Bind 6; 1942)

Se også 

 Geodæsi
 Atlas Danicus
 Den danske Atlas
 Statistisk-topografisk Beskrivelse af Kongeriget Danmark
Egyptisk religion

Egyptisk religion omfatter en komplekst system af polyteistiskes overbevisninger som de blev praktiseret i det antikke Egypten. Egyptens antikke religion dækker en periode fra ca. 3100 f.v.t. frem til lukning af det sidste tempel 553 (af Justinian 1.), men har rødder langt tilbage i Egyptens forhistorie. Religions detaljer har varietet meget gennem de mange år, i takt med at vigtigheden af bestemte guder steg og faldt.

Den formele religiøse praksis var koncentreret omkring faraoerne, Egypternes konger, som selv blev tilbedt som guddommelige. Faraoerne fungerede som formidlere mellem deres undersåtter og guderne, og var forpligtede til at opretholde guderne gennem ritualer og ofre. For på den måde at sikre både Egypten og hele kosmosordenen. Staten afsatte enorme ressourcer til de religiøse ritualer og til opførelsen af templer.

Guder og gudinder 
Egypterne mente, at naturens fænomener var guddommelige kræfter i sig selv. Disse guddommeliggjorte kræfter omfattede elementerne, dyrekarakteristika eller abstrakte kræfter. Egypterne troede på en pantheon af guder, der var involveret i alle aspekter af naturen og det menneskelige samfund. Deres religiøse praksis var bestræbelser på at opretholde og placere disse fænomener og vende dem til menneskelig fordel.

Egyptens antikke religion havde mange guder, 8 urguder kaldet ogdoad (de 8) og ennead (de 9). Urguderne var en del af den egyptiske skabelse mytologi, mens enneaden omfatter de vigtigste guder som blev tilbedt. Urguderne optråte 2 ad gangen, i et maskulin og feminin aspekter.

Se også 
 De ægyptiske guders stamtræ
 Sfinks
 Mytologi
 Ægyptisk sjæl

Religionen i det gamle Egypten
Egyptisk mytologi
Dybt link

Et dybt link (eng. deep link) er en henvisning til en webside, der ligger dybere end hjemmeside-kompleksets forside.

I nogle tilfælde kan det være ulovligt at "dyblinke", fordi et kommercielt website er afhængigt af, at brugerne starter på forsiden, så de passerer reklamer mm.
Der er faldet en kendelse om dette vedrørende NewsBooster ved Fogedretten i København i juni 2001.
Dyblinkning (deep linking) ansås som en selvstændig tilrådighedsstillelse (on demand), som er reguleret med den dansk lov om ophavsrets paragraf 2.
I februar 2003 stadfæstede Sø- og Handelsretten dommen, med opsummeringen: "Internettjenestes gengivelse af dagblades overskrifter og etablering af dybe links til dagbladsartikler var i strid med ophavsretslovens paragraf 71 og markedsføringslovens paragraf 1."

Dybe links er dog ikke nødvendigvis ulovlige i kommercielle sammenhænge.
I februar 2006 vandt internetportalvirksomheden Ofir over ejendomsmæglerkæden Home i Sø- og Handelsretten og fik derved ret til at systematisk at kravle Home's websider og præsentere dybe link til Home fra Ofir's hjemmeside.
Dataene på Home's webside var ikke skabt af Home, men sendt af Homes franchise-tager, og retten fandt at Ofir ikke var en konkurrent til Home.
Dommene betød uklarhed om var der præcist var lovligt og havde betydning for biblioteker og udgivelse af e-kompenier.

Systematiske dybe links er sædvanligvis konstrueret med en bot.
Det er muligt for en webredaktør at regulere en fremmed bots adfærd på hans website ved hjælp af en fil på websitet (robots.txt), der fortæller hvad botten må eller ikke må indeksere.

Henvisning 

Hypertekst
World Wide Web
It-ret

he:קישור
Apophis

Apophis eller Apep er en slangedæmon i ægyptisk mytologi, som hver nat prøver at sluge solen, Ra, på dennes rejse hen over himlen og ned i Duat. Ras løjtnant Seth kommer dog solen til undsætning og besejrer hver nat Apophis, der vender tilbage næste nat, og sådan fortsætter det så lige til den dag, hvor Ra ifølge nogle myter vil lade verden sænke tilbage i urmørket, og kun han og Osiris overlever

Se også 
99942 Apophis (asteroide)

Egyptisk mytologi
Cybersquatting

Det engelske begreb Cybersquatting eller domainsquatting dækker over den handling, hvor der med ond vilje tilegnes et eller flere domænenavne, der indeholder andres kendetegn – fx et firmanavn – med henblik på videresalg eller udlejning for øje.

I Danmark anvendes begrebet cybersquatting eller domainsquatting officielt ikke, men tilsvarende fænomen bliver reguleret i den danske lovgivning. I Danmark er det jævnfør Lov om internetdomæner ulovligt, citat:

Eksterne henvisninger 
Eksempel på retstvist omkring domænenavn:

Referencer 

It-kriminalitet
Agrippas trilemma

Agrippas trilemma er et skeptisk argument for, at en påstand ikke kan begrundes logisk. Agrippas trilemma tilskrives Agrippa skeptikeren, om hvem man ved meget lidt. Det er også kendt som Fries'- eller Münchhausens trilemma (efter Baron von Münchhausen, der siges at have trukket sig selv og sin hest op af en sump ved at hive sig selv i håret).

Agrippa mente, at enhver påstand må underbygges ved én af tre lige (logisk set) ugyldige muligheder:

 Påstanden underbygges af en ny påstand, der så igen skal underbygges. Dette leder til en evig regres, dvs. en uendelig række af påstande med det formål at bevise den første. Eksempel: Askebægeret står på bordet, fordi tyngdekraften trækker det nedad, mens bordet holder det oppe. Tyngdekraften trækker askebægeret nedad fordi...

 Påstanden underbygges af en argumentationskæde, der tager sit udgangspunkt i en vilkårlig, dogmatisk antagelse. Eksempel: Askebægeret står på bordet, fordi det kan jeg se. Her er antagelsen, at sanseerfaringen giver et 'sandt' billede af virkeligheden. Matematiske beviser er opbygget på denne måde. Men når argumentationen tager sit udgangspunkt i en aksiomatisk antagelse, kan den ikke føre til andet end nye antagelser.

 Den sidste mulighed er at bevise en påstand vha. påstanden selv. Eksempel: Askebægeret står på bordet, fordi bordet er under askebægeret (hvad der per definition er det samme). Dette kaldes en cirkulær bevisførelse og er ikke et validt argument.

Således er enhver argumentation logisk umulig, mente Agrippa.

Kritik 
En åbenlys indvending imod Agrippas trilemma er det paradoks, at konklusionen (logisk bevis er umuligt) selv kan gendrives med Agrippas trilemma. Mere specifikt, at Agrippas trilemma tager udgangspunkt i en dogmatisk antagelse om, at der alene findes tre muligheder for begrundelse af en påstand. Derved bliver Agrippas trilemma i sig selv ikke mere end en ubegrundet påstand. Denne kritik ligner i sin form løgnens paradoks, hvor en påstand modsiger sig selv.

Se også 
 Erkendelsesteori
 Kartesiansk skepticisme

Erkendelsesteori
Eros (kærlighed)

Eros betegner på oldgræsk en jordisk eller romantisk kærlighed. Ordet erotik er afledt heraf.

Eros = begæret efter det skønne

Se også 
Agape
Fili
Forelskelse

Ord og vendinger
Agape

Agape er i Det nye testamente Guds faderlige kærlighed til menneskene, og den menneskelige kærlighed til Gud. Her regnes agape - i kontrast til eros og fili - som den højeste form for kærlighed. 

Johannesevangeliet 3:16 beskrives ofte som opsummeringen af evangeliernes budskab: "For således elskede Gud verden, at han gav sin enbårne søn, for at enhver, som tror på ham, ikke skal fortabes, men have evigt liv."

I oldkirken blev agape brugt af kristne om det fælles måltid, kærlighedsmåltidet, der oprindeligt var en del af nadveren.

Se også 
 Næstekærlighed 
 Anders Nygren
 Eros (kærlighed)
 Fili

Referencer

Eksterne lænker 

 

Ord og vendinger
Para-

Para- er et affiks lånt fra oldgræsk, direkte eller via latin, hvor det mest bruges som et præfiks.

På græsk (παρά) betyder para "ved siden af", "med" eller "side om side", som i paragraf. På latin betyder para "imod", "udenfor" eller "hinsides". For eksempel paraply, der betyder imod regn fra det franske parapluie.

Eksempler på præfiksbrug
Parabel
Parabol
Paradigme
Paradoks
Parafrase
Paramediciner
Parameter
Paramilitær
Paranormal
Parasit
Parasol

Præfikser
Sociobiologi

Sociobiologi er en del af biologien, der søger at forklare dyrs adfærd og sociale strukturer  ved at henvise til evolutionær fordel eller strategi. Den bruger teknikker fra etologi, evolutionsteori og populationsgenetik.

Selv om udtrykket var i brug så langt tilbage som 1940'erne, blev det ikke særlig udbredt indtil 1975, da E.O. Wilson udgav hans berømte bog, Sociobiology: The New Synthesis. Sociobiologi søger at forklare de evolutionære mekanismer bag social adfærd, såsom altruisme, aggression og opdragelse. Wilsons bog gav startskuddet til en af de største videnskabelige kontroverser i det 20ende århundrede.

Sociobiologi er baseret på den forudsætning, at nogle former for adfærd (både socialt og individuelt) er i hvert fald delvis arvet og kan blive påvirket af naturlig selektion. Det begynder med tanken at adfærd har udviklet sig over tiden, på samme måde at fysiske træk menes at have udviklet sig. Det forudser derfor, at dyrene vil handle på måder, der har vist sig at være evolutionært succesfulde over tiden, hvilket kan blandt andet resultere i dannelsen af komplekse sociale processer der fører til evolutionære succes.

Den disciplin har til formål at forklare adfærd som et produkt af naturlig udvælgelse. Adfærd er derfor ses som et forsøg på at bevare ens gener i befolkningen. Iboende i Sociobiologisk begrundelse er tanken, at visse gener eller gen-kombinationer, som har indflydelse især adfærdstræk kan  arvet fra generation til generation.

Mange kritikere mener, at der er en intellektuel sammenhæng mellem sociobiologi og biologiske determinisme, troen på at de fleste menneskelige forskelle kan spores til specifikke gener snarere end forskelle i kultur eller sociale miljøer. Kritikere mener også, at der er paralleller mellem sociobiologi og  sociale darwinistiske og racehygiejne bevægelser i begyndelsen af det tidligere 20. århundrede.

Videregående uddannelser i Danmark
Biologi
Evolutionsteori
Generalist (økologi)

Generalist (af latin generalis = "indenfor slægten", "hørende til det hele") bruges i økologi om arter, som har opnået evne til at leve under mange forskellige nicheforhold. Det giver den slags arter muligheder for at opbygge populationer næsten overalt.

Eksempler på generalister:

Dyr
 Menneske
 Kakerlak
 Gråspurv
Planter
 Bredbladet Vejbred (Plantago major)
 Glansbladet Hæg (Prunus serotina)
 Enårig Rapgræs (Poa annua)

Økologi
Ammut

Ammut var en hundæmon i ægyptisk mytologi, som efter at en afdød persons hjerte var blevet vejet mod Ma’ats fjer, spiste personens hjerte, hvis det var tungere end fjeren.

Når Ammut spiste hjertet fra en person, hvis hjerte var tungt af de synder, han havde begået, var personen enten dømt til evig lidelse i Duat, eller det var som om personen aldrig havde eksisteret.

Ammut blev typisk afbildet med et krokodillehoved og en løveforkrop, og hendes bagkrop var en flodhest.

Se også 

Egyptiske guder
Platonisk kærlighed

Platonisk kærlighed er åndelig eller usanselig kærlighed. Efter filosoffen Platon, der i dialogen Symposion hylder åndelig kærlighed som mere højerestående end fysisk kærlighed.

Hvor termen i dag næsten udelukkende bruges om romantisk kærlighed uden sex, så var den i middelalderen (i formen amor socraticus) snarere  en kærlighed til det hinsides, dvs. især en meget ren kærlighed til Gud.

Filosofi
Kærlighed
Fremmedlegion

En fremmedlegion er en militærstyrke, hvis medlemmer almindeligvis ikke er borgere i den stat, som styrken tilhører. Før det 20. århundrede havde mange lande denne type enheder. I dag er der kun den spanske og den franske fremmedlegion tilbage. Når man taler om "Fremmedlegionen", mener man som regel den franske.

Se også 
 Fremmedlegionen
 Spanske Legion
 Lejesoldat
 Lejetropper
 Machal – israelsk militærstyrke dannet i 1948.
 Internationale Brigader – kæmpende på spansk grund i slutningen af 1930'erne.

Militær
Chasseurs d'Afrique

Chasseurs d'Afrique var en let kavalerienhed i stil med den franske fremmedlegion. Udover talrige kampagner i Afrika har dette regiment også tjent i Krim-krigen, Den Fransk-Preussiske krig og begge verdenskrige. Algerisk uafhængighed gjorde en ende på korpset i 1962 efter mere end 100 års tjeneste.

Militær
Frankrigs historie
Vildvin

Vildvin (Parthenocissus) er en planteslægt med kun få arter. Her nævnes kun de, som er almindeligt dyrket i Danmark.

 Almindelig Vildvin (Parthenocissus vitacea)
 Klatre-Vildvin (Parthenocissus quinquefolia) eller Fembladet Vildvin
 Rådhus-Vin (Parthenocissus tricuspidata)
Klatrevildvin

 
Klatrevildvin (Parthenocissus quinquefolia), også skrevet Klatre-Vildvin, er en klatrende lian med en hurtig, frodig vækstform. Planten klatrer ved hjælp af små skiver i spidsen af slyngtrådene. Dens frugter er spiselig, men kernen har en brændende, senere bedøvende smag som chili. Saften indeholder oxalat, som kan forårsage hudirritation og udslæt.

Beskrivelse 
Barken er først rød og glat, senere lysegrøn og til sidst grå og furet. Knopperne er spredte, glatte og røde. Bladene er femkoblede med elliptiske småblade. Bladranden er groft takket. Oversiden er blank og mørkegrøn, næsten læderagtig, mens undersiden er lysegrøn og mat. Høstfarven er klart rød. Overfor hvert blad] findes en 5-8-grenet slyngtråd. 

Blomsterne sidder samlet i endestillede toppe. De er små og uanselige. Frugterne er 6 mm store, blåsorte bær.

Rodnettet består af kraftige hovedrødder, der når langt ud og ned, og som er tæt forgrenet. 

Som en klatreplante kan den nå en ret stor udbredelse, men dens gennemsnitlige årlige tilvækst anslås til cirka 50 cm.

Hjemsted 
Vildvin gror i Allegheny-bjergene, hvor den danner bunddække og optræder som lian i de blandede løvskove. 

I området omkring Roosevelt i New Jersey, USA, findes arten i skove og som pionertræ sammen med bl.a. konvalbusk, robinie, tulipantræ, amerikansk bøg, amerikansk knapbusk, amerikansk nældetræ, amerikansk platan, amerikansk vin, blyant-ene, brunfrugtet surbær, glansbladet hæg, hvid ask, hvid hickory, koralsumak, pennsylvansk vokspors, rød løn, skovtupelotræ, sukkerbirk, sumpeg, sumprose, virginsk ambratræ, virginsk troldnød, virginsk vinterbær, weymouth-fyr og østamerikansk hemlock

Noter

Kilde 
 Sten Porse: Plantebeskrivelser, DCJ 2003 (CD-Rom).

Eksterne henvisninger 

Haveplanter
Lianer
Bunddækkende planter
Vildvin
Flyveøgler

Flyveøgler (Pterosaurer, Pterosaurus) er en gruppe uddøde krybdyr der levede samtidigt med dinosaurer i Mesozoikum. Flyveøgler er en søstergruppe til 'Dinosauria' og begge grupper tilhører 'Ornithodira' (fuglehalsede). Hos flyveøgler var digitus anularis (ringfingeren) abnormt forlænget mens digitus minimus (lillefingeren) var reduceret. Mellem kroppen og 'ringfingeren' var der udspændt en vingemembran. De andre fingre havde kløer og kunne bruges til at klatre med. Modsat flagermus, der har udspændt vingemembraner mellem flere fingre, havde flyveøglernes membraner aktinofibriller for at gøre dem mere robuste mod sønderrivning.

De første flyveøgler var rhamphorhynchide med lange haler. De dukkede op i slutningen af Trias og de mindste var på størrelse med nutidens krager. De jagede sandsynligvis insekter, mens de største af dem havde vingefang på op til tre meter og levede af fisk. I slutningen af Jura fortrængte de pterodactyle flyveøgler de største rhamphorhynchide flyveøgler, og fuglene fortrængte de mindre. De pterodactyle flyveøgler kunne opnå vingefang på tolv meter og var korthalede. De levede af fisk og nogle af dem som Quetzalcoatlus har måske været ådselædere.

Liste af flyveøgleslægter:
 Pterodactylus
 Thalassodromeus sethi
 Archaeoraptor liaoningensis
 Pteranodon (vingefang op til 9 meter)
 Quetzalcoatlus (vingefang 6-7 meter – måske op til 11-12 meter)
 Quetzalcoatlus northropi
 Scaphognathus crassirostris
 Anhanguera
 Rhamphorhynchus
 Arambourgiania
 Ornithocheirus

 Orden Pterosauria
 Underorden Rhamphorhynchoidae
 Overfamilie Dimorphodontoidea
 Overfamilie Rhamphorhynchiodea
 Overfamilie Protopterodactyloidea
 Underorden Pterodactyloidae
 Infraorden Euthygnatha
 Infraorden Scalmognatha
 Familie Eudimorphodontidae
 Eudimorphodon - flyveøgle opdaget i 1973 nær Bergamo i Italien

Se også 
 Fuglenes oprindelse

Eksterne henvisninger 

 Berkeley: Introduction to the Pterosauria: The Flying Reptiles 
 dinodatabase.com: Flying Dinosaurs  Citat: "...pterosaurs...were not dinosaurs, although they were related to them; they were flying reptiles..."
 teacher.scholastic.com: Answers to Kids' Questions About: Dinosaurs – Flying Reptiles  Citat: "...The flying guys were pteranodons, flying reptiles. The biggest was quetzalcoatlus, 43 feet wide! That's as wide as a fighter jet airplane! (Don Lessem)..."
 QUETZALCOATLUS: Dragon of the Clouds 
 8 September 2005, BBC News: Flying reptiles just got bigger  Citat: "...Pterosaur trackways recently found in Mexico suggest the animals could achieve a wingspan of 18m. There are also Romanian and Brazilian fossils from creatures that reached 13 or 14m (42-45ft) across..."
 October 15, 1999, caller.com: Flying dinosaur was mean, graceless  Fiercesome bird may have been first flying feathered animal to evolve. (Associated Press) Citat: "...Archaeoraptor liaoningensis..."
  October 30, 2003, CNN: Scientists: Flying dinosaur cousins nimbler than birds  Citat: "..."Despite their antiquity, they could have outperformed modern birds and bats," Unwin added..."
 Mytologisk?: Pterosaurs in the Bible 

 
Flyvende dyr
Uddøde dyr
Mesozoikum
Fuglenes oprindelse

Fuglenes oprindelse kan undersøges takket være en række fundne uddøde fugleslægter, der har mange særlige skeletkendetegn.

En del tyder på, at fugle stammer fra en bestemte gruppe dinosaurer, og er meget nært beslægtet med familien Dromaeosauridae. Fossile rester af Dromaeosaurer og primitive fugle har mange lighedstræk, og derfor bør alle fugle kaldes for 'flyvende dinosaurer'. Fugle stammer altså ikke fra flyveøgler,
 som ikke engang var dinosaurer, omend nært beslægtede med dinosaurer. 

Der er i de senere år, (siden 1990'erne), blevet fundet en del fjerede dinosaurer; måske et klart bevis for en forbindelse mellem dinosaurer og fugle.

 
De fleste af disse fund er fra Kina, hvor fundsteder med de nødvendige omstændigheder til bevaring af fjer- og hudaftryk findes. Andre former synes at have en nopret hud med hårlignende strukturer.

Foreløbig er der fundet fjer/dun hos sinosauropteryx, protarchaeopteryx, caudipteryx og confuciusornis, alle fra det nordlige Kinas Yixian formation. Familien dromaeosauridae synes at have været forsynet med egentlige fjer, ikke blot dun, og anses af de fleste forskere som nært beslægtet med fuglene. Det er ikke usandsynligt, at dromaeosaurer har kunnet flyve.

Samtidig finder man flere og flere af fuglenes særlige skeletale kendetegn hos små theropoder. Kendetegn, som man troede var tilpasninger til flyvning, dukker op hos former, der netop ikke er fugle.

 
Udviklingen af flyvning hos fuglene eller deres dinosaurforfædre er således mere kompliceret end som så.

Der er en lille minoritet af forskere, mest prominent John A. Ruben, som prøver at argumentere for, at fugle ikke nedstammer fra dinosaurer.
Liste over primitive fugle:
 Archaeopteryx 
 Sinornis
 Microraptor zhaoianus

Kilder/referencer

Se også 
 Fugle
 Flyveøgler
 Flyvende krybdyr
 Gerhard Heilmann


Flyvende dyr
Skull and Bones

Skull and Bones er en hemmelig loge for særligt udvalgte trejdeårselever på Yale-universitetet.

Hvert år vælger de 15 eksisterende medlemmer 15 nye medlemmer til at videreføre foreningen, dermed er der altid kun ca. 800 levende medlemmer og forhenværende medlemmer af foreningen, som har stor indflydelse i toppen af amerikansk erhvervsliv og i politik. George W. Bush er det 3. medlem af Skull and Bones, som er blevet præsident i USA.

I mange år var det kun mænd som blev optaget i Skull and Bones, men nu er kvinder også velkomne.

Skull and Bones blev dannet af William Russell i 1832.

Blandt de fremmeste medlemmer er William H. Taft, George H.W. Bush, George W. Bush og John Kerry.

"Det er så hemmeligt, at vi ikke kan tale om det" – George W. Bush om Skull and Bones.

Efter at være blevet præsident har Bush udpeget mindst 11 Bonesmen til fremtrædende poster i regeringen.

Der er mange rygter om, hvad der sker i logen, og hvad dens formål er, men kun få oplysninger er offentligt bekræftede. Fast ligger det dog, at bonesmen har haft centrale roller i forbindelse med Koreakrigen, invasionen i Svinebugten og Cubakrisen, planlægningen af Vietnamkrigen og så naturligvis Irakkrigene under George W. Bush og George H. W. Bush. Desuden har bonesmen – i hvert fald i perioder – siddet tungt på CIA.

Ekstern henvisning 

 List of Bones members with some biographical information

Organisationer fra USA
Etableret i 1832
Solhat

Slægten Solhat (Rudbeckia) har ca. 25 arter, som er udbredt i Nordamerika. Det er en-, to- eller flerårige, urteagtige planter, der danner jordstængler og i visse tilfælde også udløbere. Stænglerne er oprette og oftest forgrenede. Bladene sidder spredtstillet både i den grundstillede bladroset og op ad stænglerne. De er hele til fjersnitdelte med hel eller takket-tandet rand. Blomsterne er samlet i endestillede kurve. Randkronerne er sammenvoksede til tungeformede blomster, mens skivekronerne er rørformede og sidder samlet i en kompakt kegleform. Frugterne er nødder med en kort fnok.

 Strålesolhat (Rudbeckia fulgida)
 Skinnende solhat (Rudbeckia fulgida var. speciosa)
 Håret solhat (Rudbeckia hirta)
 Fliget solhat (Rudbeckia laciniata)
 Glanssolhat (Rudbeckia nitida)

Kurvblomst-familien
Strålesolhat

 
Strålesolhat (Rudbeckia fulgida var. deamii) er en staude, der oprindelig stammer fra Nordamerika. Det er den variant af gul solhat (Rudbeckia fulgida), som bedst tåler tørke. Planten er god til bier og svirrefluer. Afskårne blomster holder meget længe i vase.

Beskrivelse 
Strålesolhat er en løvfældende staude, der har en tueagtig vækstform. bladene sidder på stive stængler, og de er elliptiske med groft tandet rand. Oversiden er mørkegrøn og bærer spredte, stive hår, mens undersiden er lysegrøn. Bladribberne er bueformede og dybt forsænkede i bladets overflade. 

Blomsterne ses fra august til slutningen af september, og de sidder på stive stængler, som er højt hævet over bladtuen. Det er typiske kurvblomster med lange, gule randkroner omkring en hvælvet knap af sorte midterkroner. Frøene modner jævnligt, og kan også spire under de rette betingelser.

Rodnettet består dels af en kraftig rodstok og dels af et groft, men tæt forgrenet net af finrødder. 

Højde x bredde og årlig tilvækst: 0,6 × 1,2 m (60 × 5 cm/år).

Hjemsted 
Denne variant af gul solhat findes vildtvoksende på åbne skrænter og i lyse træbevoksninger med Sorghastrum nutans (et prærie-græs) på dybmuldet, fugtbevarende og mineralrig bund i de midtvestlige stater af USA (Ohio, Michigan, Missouri m.fl.).

På Ohios tørre prærier var planten at finde sammen med bl.a. følgende arter i 1835: alleghenyprydløg, amerikansk ceanothus, Delphinium exaltatum (en art af ridderspore), Helianthus giganteus (en art af solsikke), hvid farvebælg, Lespedeza angustifolia (en art af kløverbusk), langakset pragtskær, læderkrone, nyengelsk asters, orange silkeplante, Solidago rigida (en art af gyldenris) og Sorghastrum nutans

Varianter 
De følgende er de varianter, som er anerkendt i den botaniske forskning:
 Rudbeckia fulgida var. deamii – strålesolhat, den mest tørketålende, og den højeste (august-september)
 Rudbeckia fulgida var. fulgida – svarer til artsbeskrivelsen
 Rudbeckia fulgida var. palustris
 Rudbeckia fulgida var. spathulata
 Rudbeckia fulgida var. speciosa – udløberdannende, sen blomstring (august-oktober)
 Rudbeckia fulgida var. sullivantii – stivstilket (august-september) med sorten 'Goldsturm'
 Rudbeckia fulgida var. umbrosa

Noter

Eksterne henvisninger 

Haveplanter
Flerårige urter
Gule blomster
Scoville

Scovilleskalaen eller SHU (Scoville Heat Units) er en enhed til måling af den oplevede varme, der forårsages ved indtagelse af fødevarer, især chilipeber, der indeholder naturstoffet capsaicin. Skalaen blev opfundet af Wilbur Scoville i 1912. 

Capsaicin forekommer i krydderier og frugter i slægten Capsicum, som f.eks. chili, cayennepeber, paprika og jalapeños.

Definitioner 
Oprindeligt blev scoville defineret som den laveste koncentration af en opløsning af capsaicin, hvor varmen kunne mærkes på tungen For eksempel kan varmen fra en milliliter (en tusindedel liter) puré af en af de stærkeste peberfrugter, habanero, stadig fornemmes efter den er fortyndet med 300 liter vand. Denne habanero har således en styrke på 300 000 scoville.

Tidligerede blev styrken bestemt ud fra menneskers subjektive oplevelse på deres smagsløg. I dag kan koncentrationen af capsaicin måles direkte i laboratoriet, og en scoville er derfor omdefineret, så den i stedet tager direkte udgangspunkt i koncentrationen af capsaicin, der kan måles ved hjælp af HPLC-teknikken.

Eksempler 
Paprika har en styrke på mellem nul og 100 Scovilleenheder; jalapeño til 2 500–8 000 og ren capsaicin til 16 mio.

Habanero

Habanerofrugten har en styrke på mellem 100.000 og 350.000 på Scovilleskalaen.

Bhut Jolokia  

I Assam-regionen i det nordøstlige Indien findes en af verdens stærkeste chilier, Bhut Jolokia, med en styrke på omtrent en million Scovilleenheder.

Carolina Reaper 

En særdeles stærk chili er Carolina Reaper som har et gennemsnit på 1 569 300 SHU og med en top på omkring 2 200 000 SHU.

Scovilletabel

Referencer

Eksterne henvisninger 
 Om capsaicin  
 Guide: Chile Heat (om chili og capsaicin) 

Måleenheder
Dansk-Engelsk CISG-Ordbog

Dansk-Engelsk CISG-Ordbog er en juridisk internetordbog. Ordbogen er bygget op omkring terminologien i den danske og engelske version af FN's konvention om aftaler om internationale køb af løsøre (CISG: Contracts for the International Sale of Goods), men den indeholder også ord og vendinger, som er relevante i forbindelse med oversættelse af danske tekster vedrørende internationale køb.

Opslagsværkets målgruppe er primært danske jurister, jurastuderende og oversættere. For at opfylde disses behov, når de skal oversætte til engelsk indeholder CISG-Ordbogen danske juridiske termer, faste ordforbindelser og fraser, der alle oversættes til engelsk.

Ordbogen er udarbejdet af lektor Sandro Nielsen, Handelshøjskolen, Aarhus Universitet, og er gratis tilgængelig på nettet.

Ekstern henvisning 
 Dansk-Engelsk CISG-Ordbog 
 United Nations Convention on Contracts for the International Sale of Goods 

CISG-Ordbog, Dansk-Engelsk
Habanero

Habanero (Capsicum chinense) er en (chili) frugt af udseende som en lille (ca. 6*3 cm) peberfrugt med farven grøn, orange til rødlig alt efter modning. Serveres ofte med sovs Den stammer oprindelig fra Yucatán-halvøen i Mexico. Den benyttes som krydderi i madlavning, men skal benyttes med stor forsigtighed, da den er meget stærk.

Styrken måles i Scoville og spænder fra 100.000 til 300.000 på Scoville-skalaen. Til sammenligning er jalapeños og almindelig tabasco-sovs fra 2500 til 5000 Scoville, cayennepeber fra 30.000 til 50.000 Scoville. Man skal undgå at habanero får kontakt med hud og især øjne.

Eksterne henvisninger 

Krydderier
Chili
Snekke (skib)

En snekke er en vikingeskibstype, der var et let ro- og sejlskib, som indgik i ledingsflåden. Skuldelev 5 fra Skuldelevspærringen i Roskilde Fjord menes at være af typen.

Ordet snekke indgår i omkring 100 stednavne ved de danske kyster, ofte hvor krigsskibe har kunnet ligge skjult. Skuldelev 5 er hovedsageligt bygget af tømmer fra ældre skibe, hvilket stemmer meget godt overens med dens tolkning som ledingsskib, da det ifølge den norske gulatingslov var ledingsbønderne selv, der skulle sørge for tømmer til ledingsskibene, og det har de forsøgt at gøre så nemt og billigt som muligt.

Se også 
 Krigsskib
 Sebbe Als
 Viking
 Vikingeskib

Eksterne henvisninger 

 Vikingeskibsmuseet om Skuldelevskibene 

Skibstyper
Vikingeskibe
Kristne trosretninger

Kristendom er et bredt begreb, og omfatter en lang række grupper og trosretninger. Denne liste vil sandsynligvis aldrig blive udtømmende, og for flere af de nævnte retninger gælder det, at der ikke er almen enighed om de skal regnes for kristne eller ej:

 Urkristendom
 Retninger udskilt ved tidlige konciler
 Arianere
 Østens Assyriske Kirke
 Orientalske kirker
 Den etiopisk-ortodokse kirke
 Den koptiske kirke
 Den armenske kirke 
 Den syrisk-ortodokse kirke
 Ortodokse kirke
 græsk-ortodokse kirke
 russisk-ortokse kirke
 De unerede kirker – ortodoks liturgi, men anerkender paven som primas
 Romersk-katolske kirke
 Gammelkatolikker
 Protestanter
 Anabaptister (Døbere)
 Hutteritter
 Mennonitter
 Amish
 Anglikanere
 Den til St. Alban's English Church i København hørende menighed
 Baptister
 Hussitter
 Bøhmiske Brødre
 Herrnhutiske Brødremenighed
 Kvækerne
 Lutheranere
 Folkekirken
 Dansk Kirke i Sydslesvig
 Den norske menighed ved Kong Haakon kirken i København
Svenska kyrkan
 Svenska Gustafsförsamlingen i København
 Reformerte
 Calvinister
 Huguenotter
 Den reformerte menighed i Fredericia
 Den fransk-reformerte menighed i København
 Den tysk-reformerte menighed i København
 Presbyterianere
 Unitarer
 Nye retninger
 Christadelphians
 Christian Science
 Frelsens Hær
 Jehovas Vidner
 Jesu Kristi Kirke af Sidste Dages Hellige
 Metodister
 Pinsebevægelsen
 Apostolsk Kirke
 Syvendedagsadventisterne
 Emerging Church

Se også 
 Tidslinje for kristendommen

Kristendom
Arsin

Arsin er en stærkt giftig kemisk forbindelse af arsen og brint, som ved stuetemperatur og atmosfærisk tryk optræder som en farveløs gas. Stoffet har en lugt af hvidløg, som mærkes ved koncentrationer på 0,5 – 1 ppm.

Tekniske anvendelser 
 Arsin indgår som råstof i fremstillingen af flere organiske arsenforbindelser der bruges som kemiske kampstoffer.
 Indenfor elektronikken bruges arsin som "kilde" til grundstoffet arsen, som bruges til at dotere halvledere med.

Sundhed og sygdom 
Arsin er særdeles giftig og kan slå ihjel. Et tidligt symptom på at man er udsat for stoffet, er hovedpine. Kronisk forgiftning med stoffet kan være kræftfremkaldende.

Se også 
 Kemiske stofgrupper

Kemiske forbindelser
Hagl

Hagl har flere betydninger:

 hagl (våben) –
 metalhagl –  
 hagl (nedbør) –
 Hagl (den 7. plage)
Hagl (nedbør)

Hagl er frossen næsten kugleformet is, der falder som nedbør.

Et hagl dannes ved at en regndråbe fryses til is i luften. Evt. kan opdriftsvinde sende haglet op gennem skyerne flere gange, hvorved mere vand påfryses haglet. Hagl er normalt kun et par millimeter i diameter.

Verdens tungeste hagl faldt i Coffeyville, Kansas d. 3. september 1970. Det vejede 770 gram og havde en radius på 14,5 cm (dvs. at diameteren var 29 cm). Det største hagl faldt i Aurora, Nebraska d. 22. juni 2003 med en radius på 17,8 cm , men dets masse var mindre end Coffeyvilles hagl. Den 27 oktober, 2020, blev Misratah i libyen ramt af 17 cm store hagl.

Referencer

Eksterne henvisninger 

 DMI: Hagl og torden over Midtjylland  Citat: "...haglene, der var op til 17 mm, ødelagde en del jordbær..."

Nedbør
Vejr
Vandis
Radius

Radius (eller radie), ofte betegnet , angiver det linjestykke, der strækker sig fra centrum til periferi i en cirkel eller kugle. I daglig tale refererer betegnelsen radius ofte til længden af en radius.

Linjestykket fra et punkt på periferien gennem centrum til et andet punkt på periferien kaldes diameteren, der er dobbelt så lang som radius.

Referencer 

Elementær geometri
Længde
Cirkler
Majuskel

Inden for typografi er en majuskel ( eller ; fra latin majusculus, 'noget større', diminutiv af major, 'større') eller versal (; fra tysk Versal, afledt af latin versus, 'vers'), også kaldet blokbogstav, et stort bogstav, f.eks. det første bogstav i et personnavn.

Modstykket til en majuskel er en minuskel (et "lille" bogstav). Er et ord skrevet alene med majuskler i samme størrelse, betegnes disse som kapitæler.

Det danske alfabets 29 majuskler 
A, B, C, D, E, F, G, H, I, J, K, L, M, N, O, P, Q, R, S, T, U, V, W, X, Y, Z, Æ, Ø og Å.

Referencer 

Trykning og typografi
Typografi
Metylsulfonylmetan

Metylsulfunylmetan (MSM) er en organosvovlforbindelse med molekylformelen (CH3)2SO2.. Det kendes også under flere andre navne heriblandt DMSO2 methylsulfon og dimethylsulfon. Det farveløse faste stof indeholder en sulfonylgruppe, og kemisk er det relativt inert. Det findes naturligt i visse primitive planter og er til stede i små mængde i mange slags fødevarer, men forhandles også som kosttilskud.

Organiske forbindelser
Ulrik Christian Gyldenløve

Ulrik Christian Gyldenløve kan hentyde til flere personer:
 Ulrik Christian Gyldenløve (søn af Christian 4.) – var uægte barn af Christian 4.
 Ulrik Christian Gyldenløve, greve af Samsø – var søn af Christian 5. og Sophie Amalie Moth.
Hans Ulrik Gyldenløve

Hans Ulrik Gyldenløve (10. marts 1615 på Kronborg – 31. januar 1645 sammesteds) var uægte barn af Christian IV, lensmand og underadmiral.

Han var gift med Regitze Grubbe. Regitze Grubbe var slægtning til Erik Grubbe på Tjele, Marie Grubbes far.

Ernst Normand blev udnævnt til hans værge af kongen.

Hans Ulrik Gyldenløve boede på Frederiksborg Slot, men måtte flytte til Kronborg i 1640, da han den gamle kommandant døde. På sin vej til Kronborg besøgte Gyldenløve adskillige kroer og bordeller, som han nærmest "udplyndrede" for kvinder, mad og drikke. Kong Christian IV modtog godt ti dage efter en regning på næsten totusinde rigsdaler, som Gyldenløve skyldte kroejeren.

Fra 1641 og frem til sin død var han kommandant af Kronborg.

Han er begravet i Vor Frue Kirke i København. Der findes et portrætmaleri på Rosenborg Slot. Et stort maleri af et dansende par (Frederiksborgmuseet) fra Vernø Kloster er fra gammel tid opfattet som portræt af Hans Ulrik Gyldenløve og hustru.

Danske kongers uægte børn
Danskere i 1600-tallet
Lensmænd fra Danmark
Admiraler fra Danmark
Personer fra Helsingør
Personer i Dansk Biografisk Leksikon
Straf

Straf er en ubehagelig konsekvens af overtrædelsen af visse regler (love, normer, moralopfattelser).

 Psykologi. Et psykologisk fænomen, hvor en adfærd er forbundet med ubehag (straf), hvilket medfører en læring af en nedsat tilbøjelighed til denne adfærd. Modsat belønning.

 Retsvidenskab. Straffe findes i retsystemet, hvor de fuldbyrdes af staten. I dansk ret er straf defineret i straffeloven § 31: "De almindelige straffe er fængsel og bøde".

 Straffe findes også i en række andre sammenhænge. Eksempelvis i spil (fx i fodbold, hvor en spiller kan få "det røde kort") samt i opdragelse af børn (fx stuearrest eller smæk).

Som formål med at straffe fremhæver justitsministeriet især generalpræventive, afskrækkende effekter samt individualpræventive effekter.

Se også 
 Dødsstraf

Eksterne henvisninger 
 Vold, slagsmål og straf  Fra Dansk Folkemindesamlings site om dagliglivskultur
 generalprævention på lex.dk
 individualprævention på lex.dk

Referencer 

Psykologi
 
Kriminologi
Juridiske begreber
Spin-off

Spin-off er et begreb benyttet i forbindelse med film og tv-serier. En film eller tv-serie eller siges at være et spin-off, når den er baseret på en (bi)figur fra en eksisterende film eller serie. Det kan også forekomme, at en tegneserie er et spin-off til en tegnefilm.

Når det omhandler et computer- og konsolspil, er spin-off oftest et spil opstået fra et andet.

Det kan dog også ses i andre sammenhænge, idet en organisation eller et firma ofte opstår ved en utilsigtet bivirkning, dette kaldes også spin-out. Et produkt kan opstå som et resultat af en anden proces, f.eks. teflon-panden, der blev til efter forsøg med brandskjoldet på en rumkapsel.

Eksempler 
 Tv-serien Frasier er et spin-off af serien Cheers (Sams Bar), der havde psykiateren Frasier Crane som bifigur.
 Tv-serien Joey er et spin-off af serien Friends (Venner), hvor skuespilleren Joey Tribbiani flytter til Los Angeles for at prøve lykken der.
 Tv-serien Knots Landing (Glitter) er et spin-off af serien Dallas, hvor Ewing broderen Gary er en af hovedrolle-indehaverne
 I filmen The Scorpion King har skurken Skorpionkongen fra Mumien vender tilbage fået hoved- og helterollen.
 I tegnefilmen Lady og Vagabonden får de to titelfigurer fire hvalpe til sidst. Han-hvalpen får sin egen tegneserie Vaks.
 Science fiction-serierne Stargate Atlantis og Stargate Universe er spin-offs til Stargate SG-1.
 Science fiction-serien Star Trek: The Next Generation, der startede i 1987 (og selv var en efterfølger til Star Trek, der startede i 1966) fik spin-offs i form af serierne Star Trek: Deep Space Nine, Star Trek: Voyager, Star Trek: Enterprise og Star Trek: Discovery.

Tv-serier
Film
Tegneserier
Lars

Lars er et drengenavn, der er opstået som en kortform af helgennavnet Laurentius. Oprindeligt et udbredt romersk mandsnavn.

Laurentius (som pigenavn i formen Laurentia) betød "mand fra Laurentum" (en by lige syd for Roms havneby Ostia; fra gammelt af hovedstad på egnen Latium, og residensby for kong Latinus på den tid, da Æneas og hans følge ankom fra Troja ) eller "mand, der bærer en laurbærkrans" (afledet af latin laurus = laurbær ) - og dermed en sejrherre eller triumfator.

Hos etruskerne var Lars et drengenavn, uden at man kender betydningen på deres sprog. Mest kendt er kong Lars Porsenna, som ifølge romerske overleveringer belejrede Rom i 508 f.Kr i et forgæves forsøg på at bringe Tarquinius Superbus tilbage til magten i Rom,  hvor man i stedet for kongedømme havde oprettet en republik.

Tveje Merløse Kirke er viet til Skt. Laurentius, og navnet Lars kom dermed til at udgøre hele 9,45 % af sognets navnestof - næsten det dobbelte af forekomsten ellers. 

Navnedag: 10. august. 

Lars er et almindeligt drengenavn i Danmark.

Varianter 
Navnet Laurentius findes i mange forskellige former:
 Lars
 Lasse
 Lau
 Laus
 Laurent (fransk)
 Lorenzo (italiensk)
 Laurentius
 Laurens (nederlandsk, fransk)
 Laurenz
 Laurenzo (italiensk, spansk)
 Laurids
 Laurits
 Lauritz (dansk, tysk)
 Laurs
 Laust 
 Лаврентий, Лаурентий (Lavrentij, russisk)
 Lawrence (engelsk)
 Lenz (tysk)
 Lorenz
 Wawrzyniec (polsk)

Kendte som bærer navnet 
 Lars Bo, dansk kunstner.
 Lars Bom, dansk skuespiller.
 Lars Brygmann, dansk skuespiller.
 Lars E. Christiansen, dansk journalist.
 Lars Saabye Christensen, norsk forfatter.
 Lars Elling, norsk billedmaler.
 Lars Elstrup, dansk fodboldspiller.
 Lars P. Gammelgaard, dansk politiker.
 Lars Hertervig, norsk billedmaler.
 Lars Hjortshøj, dansk radiovært og standup-komiker.
 Lars Kolind, dansk forretningsmand.
 Lars Knutzon, dansk skuespiller og instruktør.
 Lars Larsen (Dyne Larsen), dansk forretningsmand.
 Lars Lilholt, dansk musiker.
 Lars Mikkelsen, dansk skuespiller.
 Lars Nordskov Nielsen, dansk professor.
 Lars Olsen, dansk fodboldspiller og -træner.
 Lars Løkke Rasmussen, dansk politiker og minister.
 Lars Thiesgaard, dansk skuespiller og tegnefilmsdubber.
 Lars von Trier, dansk filminstruktør.
 Laurits Tørnæs, dansk politiker.
 Lars Ulrich, dansk musiker (Metallica).

Andre anvendelser 
 Lauritz.com er navnet på et online auktionshus opkaldt efter Lauritz Christensen, stifteren af auktionshuset.
 Spildte Guds ord på Balle-Lars er et fyndord, der stammer fra en bog fra det 19. århundrede.

Henvisninger 

Drengenavne
Skjald

En skjald var en digter og trubadur i vikingetiden og nordisk middelalder, som regel knyttet til en stormand for at digte om ham og hans bedrifter. Skjaldedigtning er den ene af de to hovedgrupper i norrøn poesi. Den anden er Eddadigtene. Mange islændingesagaer bruger skjaldestrofer som replikker. Blandt andre har Kormáks saga og Gunnlaug Ormstunges saga en skjald som hovedperson.

Ordets ophav 
Oprindelsen for ordet "skjald" er uvis; måske afledt af verbet skella (= "at skælde") med tanke på nidviser og spottende udsagn i kvadene.

Kendte skjalde 
Brage Boddason (ca 800 - ca 850) er den ældste skjald, der findes værker bevaret fra. Han er mest kendt for Ragnarsdrápa tilegnet Ragnar Lodbrog. Andre kendte norske skjalde var Tjodolv fra Kvine og Torbjørn Hornklove, der tjente hos Harald Hårfager, og Øyvind Skjaldespiller hos Håkon den Gode. Skjalden Bjarne Kolbeinsson var en rig biskop på Orknøerne, mens Skafte Toroddsson var høvding og lovsigemand på Island. Skjalden kunne kaldes "skjaldmand" (skaldmaðr) eller "sangdigter" (ljoðasmiðr), mens en kvindelig skjald kaldtes "skaldkone" (skaldkona) eller "skjaldmø" (skaldmær). De bedste kaldtes "hovedskjald" (höfuðskáld) eller "storskjald" (Þjóðskáld), mens en slet skjald blev kaldt "skjaldfjols" (skaldfifl). Islands største skjald i 900-tallet var Egil Skallagrímsson. Senere i 900-tallet og derefter var alle hirdskjalde islændinge, såsom Hallfred Vandrådeskjald hos Olav Tryggvason og Sigvat Tordarson  og Tormod Kolbrunarskjald hos Olav den Hellige. Berse Skaldtorvason, søn af skjaldkonen Skald-Torva, tjente hos Knud den Store  og formåede at digte sig ud af fangenskab hos Olav den Hellige. Sammen med Sigvat Tordarson rejste Berse senere som pilgrim til Rom, hvor han skal være død og gravlagt i Peterskirken. Fra 1100-tallet kendes islændingen Einar Skulason og Orknø-jarlen Ragnvald Kale, og i 1200-tallet islændingene Snorre Sturlason og hans nevøer Olav Tordarson Hvideskjald og Sturla Tordarson.  

Valdemar Sejr var den sidste danske konge, der blev underholdt af islandske skjalde, deriblandt Snorres brorsøn, Óláfr Þórðarson hvítaskáld (d. 1259). De digte findes ikke bevaret. 

Skaldatal er en fortegnelse over norske og islandske skjalde, sandsynligvis påbegyndt tidligt i 1200-tallet af Snorre. Den er sat op efter skjaldenes tilknytning til forskellige stormænd. I alt er der omtalt 148 skjalde, men i dag kendes flere end 440 skjaldenavne  fra norrøn tid. Steinvør Sigvatsdatter er den eneste kvindelige skjald nævnt i Skaldatal, tilknyttet Gaut på Mel.

Referencer

Se også 
Skjaldekunst
Skjaldemjøden

Eksterne henvisninger
 Dróttkvæði, skjaldkvæði og rímur fra «Kulturformidlingen norrøne tekster og kvad».
 Finnur Jónssons Den norsk-islandske skjaldedigtning fra «Kulturformidlingen Norrøne Tekster og Kvad».
 Finnur Jónssons Carmina Scaldica fra «Kulturformidlingen Norrøne Tekster og Kvad».
 Vikingeskibsmuseet Roskilde: Skjald

Nordisk litteratur fra middelalderen
Skjaldekunst
Drama

Drama (af græsk drama = handling, af verbet dran = handle, gøre) er en kunstart, der på et teater eller en skærm fortæller en historie med kunstnerens (sangeren, danseren eller skuespilleren) handling, bevægelse, mimik, kropssprog og lyd.

Ordet dækker den dramatiske kunst, der udspiller sig mellem kunstnernes modsatrettede hensigter og handlinger, som i den græske tragedie og komedie.

Drama kan også betyde:
 Et manuskript med teksten til en teaterforestilling
 En bog om teaterstykker
 En specifik filmgenre
 Et fag hvor der undervises i skuespillets håndværk og historie
 Et højspændt handlingsforløb i den virkelige verden

Historie 
Det græske drama voksede frem indenfor rammen af Dionysos-kulten i 530'erne f.Kr. I kulten fandtes allerede jambedigtningen, korsang, musik med aulos (en forløber for obo), en fortælling og brugen af masker, for Dionysos var maskeguden. Vekselsang mellem korgrupper ledet til den talte dialog, der var det nye ved dramaet som genre. I de ældste skuespil var der kun én skuespiller, der fremførte talen. Ifølge Aristoteles' notat i Poetikken var skuespilleren oprindeligt sangkorets forsanger, koryphaios (koryfæ). Det ældste bevarede drama er Perserne af Aischylos, opført i 472 f.Kr.

Noter

Eksterne henvisninger 

Scenekunst
Cirkus

Cirkus kommer fra latin circus, der betyder kreds. En cirkelrund bygning eller telt, indeholdende en cirkelrund skueplads (kaldt manege), omgivet af trinvis opstigende tilskuerpladser. Cirkus anvendes til forestillinger med dresserede dyr, samt akrobater, jonglører, klovne og lignende, under et ofte kaldt artistnumre. Tidligere forekom også eksotiske dyr, herunder rovdyr, der i dag er forbudt i adskillige lande. 

Cirkus associeres ofte med musikstykket Gladiatorernes indtog.

Historie 

Begrebet cirkus kan føres tilbage til Circus Maximus, som lå mellem Palatinerhøjen og Aventinerhøjen i Rom. Dette er den første form for cirkus i ordets underholdningsmæssige betydning. Circus Maximus bestod af et langstrakt amfiteater omsluttende en væddeløbsbane, hvor hestevæddeløb og stridsvognskørsel var på programmet. 
I denne antikke betydning svarer det romerske circus til det græske ord hippodrom, der er betegnelsen for en hestevæddeløbsbane i antikkens Grækenland

Englænderen Philip Astley viste i 1768 første gang kunstridning suppleret med artistnumre i en cirkelrund manege. Han havde opdaget, at en stående rytter havde to fordele ved cirkelbevægelsen, nemlig jævn hastighed og konstant centrifugalkraft, og de gav god støtte ved balanceøvelser på en hesteryg. Astley selv kaldte det amfiteater, mens hans medhjælper, Charles Hughes, var den første, der anvendte ordet cirkus om den slags forestilling. Astley nåede at opføre 19 cirkusbygninger rundt om i Europa, inden sin død i 1814.

Den første nordiske cirkusforestilling fandt sted i Stockholm i 1787, mens københavnerne måtte vente til 1799, før de kunne opleve cirkus. I 1830 opførte Philippo Pertoletti, der var af venetiansk afstamning, Danmarks første cirkusbygning. Den var en stor træbygning med plads til 1800 tilskuere og lå ved siden af teatret på Nørrebro, der var indrettet i en af Blågårdens fløje af Pertoletti-familien i 1820, teatret brændte i 1833. Nørrebro var på det tidspunkt et populært udflugtsmål for københavner-borgerskabet, og der var opstået flere udskænknings- og forlystelsessteder. Pertoletti-artistfamilien bød på en bred vifte af underholdning og foreviste blandt andet elefanter.

Københavns nuværende cirkusbygning, med den karakteristiske cirkulære form og kuppel på Axeltorv, blev opført i 1885-1886.

Fotogalleri

Eksterne henvisninger og noter 

 Cirkus i Danmark
 Cirkusmuseet

Se også 
 Philip Astley (1742–1814)

 
Scenekunst
Gerontofili

Gerontofili er seksuel tiltrækning til ældre mennesker.

Se også 
 Kronofili

Alderdom
Sexologi
Parafili
Kronofili (flertydig)

Kronofili har flere betydninger:

 Kronofili. Seksuel præference, der afhænger af alder.
 Kronofili. At et samfund eller en person er tidsfikseret (lader sig styre af tid).

Se også 
 Parafili
 Gerontofili
 Pædofili